

Հանրապետական մանկավարժահոգեբանական կենտրոն

«Հանրակրթական դպրոցների ուսուցիչների և ուսուցչի օգնականների դասավանդման հմտությունների զարգացման ապահովում» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

Դպրոց՝ Թաիրովի միջնակարգ դպրոց

Թեմա՝ Էկոլոգիական դաստիարակության ձևերը ավագ դպրոցում

Վերապատրաստող, մենթոր՝ Փիրուզա Սարգսյան

Ուսուցիչ՝ Զարուհի Պապիկյան

Վաղարշապատ 2023

**ԲՈՎԱՆԴԱԿՈՒԹՅՈՒՆ**

**ՆԵՐԱԾՈՒԹՅՈՒՆ………………………………………………………………3**

**ԹԵՄԱ 1 Էկոլոգիական կրթության և դաստիարակության մեթոդաբանական և գիտատեսական հիմունքներ………………………………………………………4**

**ԹԵՄԱ 2 Ավագ դպրոցականների էկոլոգիական դաստիարակության բովանդակությունը, նպատակն ու խնդիրները ………………………………6**

**ԹԵՄԱ 3 Ավագ դպրոցականների էկոլոգիական դաստիարակության ձևերի ու միջոցների բնութագիրը………………………………………………12**

**Արտադասարանական միջոցառման պլան ---------------------------------------------------15**

**Եզրակացություն ………………………………………………………………..17**

**Գրականություն ………………………………….. 19**

**ՆԵՐԱԾՈՒԹՅՈՒՆ**

**Թեմայի արդիականությունը:** Դպրոցը որպես անձի կրթության և դաստիարակության կարևորագույն օղակ, կանչված է լուծելու անձի համակողմանի և ներդաշնակ զարգացվածության խնդիրը:

Ավագ դպրոցականների մոտ բնության նկատմամբ պատասխանատու և հոգատար վերաբերմունք ձևավորելու նպատակով, հատուկ ուշադրություն պետք է դարձնել սովորողների պրակտիկ գործունեությանը (բնապահպանական, հետազոտական, քարոզչական): Ունենալով հարուստ տեսական գիտելիքներ էկոլոգիայից, սովորողները պրակտիկ գործունեության ընթացքում զինվում են էկոլոգիական կարողություններով և հմտություններով, ակտիվանում է նրանց ճանաչողական գործունեությունը: Էկոլոգիական տարբեր միջոցների ու ձևերի միջոցով իրականացվում է սովորողներին սոցիալական փորձի և կոլեկտիվում աշխատելու հմտությունների փոխանցման և տիրապետման գործընթացը, որը նպաստում է նրանց սոցիալական հարմարմանը և նախապատրաստում հասարակության մեջ ակտիվ կյանքի, նպաստում անձնային որակների դրսևորմանը:

**Ավարտական աշխատանքի նպատակն է`** հիմնավորել ավագ դպրոցում ուսումնական և արտաուսումնական գործունեության մեջ սովորողների էկոլոգիական դաստիարակության միջոցների ու ձևերի արդյունավետությունը:

**Ավարտական աշխատանքի գործնական նշանակությունը** կայանում է նրանում, որ ավարտական աշխատանքում մշակված էկոլոգիական բովանդակությամբ միջոցառումները կարող են օգնել ուսուցիչներին ավագ դպրոցակաների հետ տարվող աշխատանքներում:

**Աշխատանքի ծավալը՝** Ավարտական աշխատանքը բաղկացած է ներածությունից, երեք թեմայից, եզրակացությունից, գրականության ցանկից, հավելվածներից:

**ԹԵՄԱ 1 Էկոլոգիական կրթության և դաստիարակության մեթոդաբանական և գիտատեսական հիմունքները**

Էկոլոգիական դաստիարակության ակունքները սկիզբն են առնում ժողովրդի բազմադարյա փորձում, բնության նկատմամբ պատասխանատու վերաբերմունքի ավանդույթներում: Հայրենի բնության, հարազատ եզերքի գեղեցկությանը վերաբերվող մեր ժողովրդի բանավոր զրույցները, առասպելները, վիպերգերը, հեքիաթներն ու ավանդազրույցները, ժողովրդական ծեսերն ու ծիսակատարությունները երեխայի բնության հանդեպ ջերմ սիրով են տոգորում՝ միաժամանակ սովորեցնելով նրան պահպանել բնությունը, հարստացնել այն: Ժողովրդի ազգային ավանդույթները և նրա մեջ ներծծված դաստիարակություն բազմադարյան փորձն ունեն սերնդի էկոլոգիական կրթության մեծ ներուժ:

Եթե ուսումնասիրենք պատմության էջերը, ապա մարդու ծագման հենց արշալույսից բնությունը իր ուրույն տեղն է ունեցել մարդու կյանքում: Դեռևս հնագույն ժամանակներից մեր նախնիները հասկացել են կենդանի օրգանիզմների և շրջակա միջավայրի միջև դոյություն ունեցող անխզելի կապը: Դա է վկայում հնագույն ժամանակներից մեզ հասած նկարները, քանդակները, ժայռապատկերները, որոնց վրա մարդիկ ներկայացնում էին տեսարաններ որսորդությունից, հողագործությունից, նկարում էիր տարբեր բույսերի և կենդանիների տեսակներ:

Հնդկական, չինական, եգիպտական, ասորական, հունական, հայկական գրավոր աղբյուրները վկայում են, որ մարդը, դարեր շարունակ, արժևորել է բնությունը, բույսերն ու կենդանիները՝ նրանց համարելով իր գոյության հիմքը:

Հին փիլիսոփաները փորձել են դասակարգել կենդանիների ու բույսերի տեսակները: Հայն փիլիսոփա Արիստոտելը ուսումնասիրելով բույսերի առանձնահատկություններն ու կապը շրջապատող միջավայրի հետ՝ դասակարգել է նրանց ջրային, ցամաքային և ջրացամաքային տեսակների:

Դեռևս հնագույն ժամանակներից հայերը աստվածացրել են բնությունը:

«Հայ ժողովրդի մշակույթի շերտերում գոյավորված բնության և մարդու, բնության և հասարակության երկխոսության ավանդույթների հարստագույն եզակի մշակույթի առավել բնութագրական առանձնահատկություններից է բնության նկատմամբ մեծարողական հարգալից վերաբերմունքը: Դրա վկայությունն է ավանդական գիտակցոձթյան մեջ ակնհայտ ու ոչ բացահայտ կերպով դրսևորվող՝ հայրենի հողի պաշտամունքի առկայությունը» :

Հայաստանում դեռևս Երվանդունիների ժամանակաշրջանում հայերը զբաղվում էին զանազան գիտություններով, հատկապես ճշգրիտ գիտություններով՝ աստղագիտությամբ ու տոմարագիտությամբ. 460 թ. (մ. թ.ա.) հայերը լուսնային փոխարեն ընդուվում են արեգկնային տոմարը [20, էջ 17]: Ղազար Փարպեցին վկայում է, որ մ. թ. ա. Արարատյան դաշտավայրում զանազան հիվանդությունների բուժման նպատակով օգտագործվել են հատուկ բուսարմատներ. Տիգրան Մեծը (96/95-55 թթ. մ. թ. ա.), իսկ ավելի հիմնավորապես Արտաշես Բ (30-20 թթ. մ.թ.ա.) Արտամետ ամրոցի շուրջը տարբեր տեսակի բույսերից այգի էր աճեցնում ոչ միայն գեղեցկության, այլև բուժամիջոցներ պատրաստելու համար (Թովմաս Արծրունի):

Բնապահպանական դարավոր մշակույթ ունեցող հայ ազգը առանձնահատուկ վերաբերմունք է ցուցաբերել բնության վերաբերյալ և դրա մասին վկայում են հիշատակությանը արժանի այն բազմաթիվ ստեղծագործությունները, որոնք հասնելով մինչև մեր օրերը կազմել են էկոլոգիական կրթության և դաստրարակության առանցքը:

Բնագիտական ուղղվածությամբ տեսական դրույթներ են ամփոփված Եզնիկ Կողբացու «Եղծ առանդոց», Դավիթ Անհաղթի «Սահմանք իմաստության», Անանիա Շիրակացու «Աշխարհացույց» աշխատության մեջ:

Հայկական վերածննդի խոշոր մտածողներ Գրիգոր Մագիստրոս Պահլավունին և Հովհաննես Սարկավագ Իմաստասերը խորապես զբաղվել են Հայաստանի բնակլիմայական պայմանների, բուսական աշխարհի ուսումնասիրությամբ:

Արդեն 16-րդ դարում չեխ ականավոր մանկավարժ Յան Ամոս Կոմենսկին առաջադրեց դաստիարակության բնահարմարության սկզբունքը:

Ֆրանսիացի խոշոր մանկավարժ Ժան-Ժակ Ռուսսոն երեխաների ճանաչողական ընդունակությունների զարգացման հիմքը համարում էր բնությունը դիտելու կարողությունը:

Հայրենի բնության հանդեպ ունեցած սիրով, պարզ ու անպաճույճ տողերով բնության գեղեցկության, նրա անկրկնելիության վերաբերյալ իր հիացմունքն էր արտահայտում համարյա բոլոր ստեղծագործություններում Նահապետ Ղևոնդ Ալիշանը:

Իրենց գեղարվեստական ստեղծագործություններում հայրենի բնության նկատմամբ անհուն բերկրանքով, ջերմագին սիրով ու քնքշությամբ լի ջերմ սրտի տրոփումն է զգացվում Խ. Աբովյանի, Մ. Նալբանդյանի, Րաֆֆու ստեղծագործություններում, իսկ Բահաթրյանը, Ս. Մանդինյանը կարևորում էին բնության հզոր դերն ու նշանակությունը երեխայի անձի զարգացման և ձևավորման գործում:

«Ինքը՝ բնությունը լուսավորում է մարդուն, նրան տալիս է իմացություն, դաստիարակում է նրան: Բնության մեջ խաբեություն չկա, այն ամենը, ինչը հակադրված է բնությանը, խաբեություն է»,- այսպես է ասում Մ. Նալբանդյանը:

Լ.Թ. Ասատրյանը անձի դաստիարակության վրա բնության հզոր ազդեցության մասին այսպես է արտահայտվում. «Բնությունը դպրոցականների զգացումների հարստության աղբյուրն է իր բնական շարժուն վիճակով: Շրջապատող բնության մեջ ամեն մի պահ ունի իր գեղեցկությունը և դրանով ազդում է մարդու ողջ հոգևոր կերպարի վրա՝ ազնվացնելով նրան»: [4, էջ 38]

Ա. Աջամօղլյանը նշում է. Մարդը չի ծնվում բնության իմացության պատրաստի ապրիորի, նրա նկատմամբ բնական հարաբերության գիտակցությամբ, մտածողությամբ, կուլտուրայով և պատասխանատվության զգացումով: Բոլոր գիտելիքները, կարողությունները, հմտությունները, արժեքային կողմնորոշումները նա ձեռք է բերում էկոլոգիական կրթության և դաստիարակության շնորհիվ:

Եվ այսօր էկոլոգիական դաստիարակության ակունքները սկիզբ առնելով հնագույն ժամանակներից՝ հասել են մինչև մեր օրերը՝ կուտակելով գիտամանկավարժական հարուստ փորձ դպրոցականների էկոլոգիական կրթության և դաստիարակության հարցերի վերաբերյալ:

**ԹԵՄԱ 2 Ավագ դպրոցականների էկոլոգիական դաստիարակության բովանդակությունը, նպատակն ու խնդիրները**

Էկոլոգիական կրթության ու դաստիարակության մեջ իրենց արտացոլումն է գտնում հասարակության զարգացման խոր գործընթացները, բնական, հասարակական, հումանիստական գիտելիքների միասնականացումը, որի շնորհիվ մարդկությունը պետք է ստեղծի նոր բարոյականություն՝ հետևելով դրան ամբողջ գիտակցական կյանքում: Այն պահանջում է նոր բնույթի հարաբերություններ՝ մարդ-հասարակություն-բնություն փոխհարաբերությունը, պետք է գիտակցել ոչ միայն սոցիալ-տնտեսական, նաև բարոյական դաստիարակչական, կրթական առումներով:

Էկոլոգիական դաստիարակությունը չի կարող կիրառվել սոցիալ-մշակութային տեսանկյունից դուրս, որովհետև մարդու փոխգործունեությունը բնության և սոցիալական միջավայրի հետ միշտ արտացոլում է մշակույթի այն տեսակն, որի կրողը նա է:Բնություն-մարդ-հասարակություն եռամիասնության մեջ մշակույթը հանդես է գալիս որպես միասնականացնող սկիզբ:

Էկոլոգիական կրթությունը մշակույթի նոր բնագավառ է՝ էկոլոգիական գիտակցության նոր ձև, այս երկու հասկացություններն ի հայտ են եկել, երբ մարդկությունը գիտակցել է, որ էկոլոգիան գիտություն է կյանքի վերարտադրման, դրա երկրաբանական, կենսասոցիալական գործոնների մասին:

Դաստիարակության հիմնական գործառույթը կայանում է նրանում, որ աճող սերնդին փոխանցեն մշակութային այն արժեքները, որոնք կուտակվել են նախորդ սերունդների կողմից: Արդյունքում դաստիարակության օբյեկտը՝ անձը, բնօգտագործողի իր դիրքորոշումը փոխում է բնապահպանական դիրքորոշման՝ հաղթահարելով այն բարդույթը, որ կողմնորոշված է մարդու՝ բնության վրա ունեցած մեծ ազդեցությամբ: Այսինքն՝ էկոլոգիական դաստիարակություն ասելով հասկանում ենք անձի ուսուցման, դաստիարակության ու զարգացման գործընթացների ամբողջական միասնությունը, որը նպատակաուղղված է աճող սերնդի էկոլոգիական կուլտուրայի ու աշխարհայացքի ձևավորմանը:

Ելնելով կայուն զարգացման տեսանկյունից՝ ժամանակակից էկոլոգիական կրթությունը արդեն չի վերաբերվում միայն բնության պահպանմանը և ռացիոնալ օգտագործմանը, այլ դիտարկվում է որպես համամշակութային կրթություն, որը կառուցված է բնագիտական, հումանիտար և տեխնիկական առարկաների ինտերգրման վրա:

Ըստ Լ.Թ. Ասատրյանի, Էկոլոգիական դաստիարակության էությունը էկոլոգիական գիտելիքների, կարողությունների և հմտությունների համակարգն է, որի յուրացումը նպաստում է էկոլոգիական դաստիարակության գործընթացի իրականացմանը: Այն միտված է երեխաների մեջ շրջապատող բնական աշխարհի, երևույթների, նրա օրենքների և օրինաչափությունների մասին գիտելիքների և պատկերացումների, բնաճանաչողական ընդունակությունների, իմացական հետաքրքրությունների, էկոլոգիական մշակույթի ձևավորմանը: Էկոլոգիան մի բնագավառ է, որն ուսումնասիրում է արտաքին պայմաններում գտնվող օրգանիզմի հարմարվողական գործընթացները: Հեկկելը այդ բաժինն անվանել է էկոլոգիա (հունարեն oikos, կացարան, տուն և logos - գիտություն): Էկոլոգիական դաստիրակությունը, որպես անձի ամբողջական դաստիարակության մաս, առնչվում է դաստիարակության մյուս ուղղությունների հետ բարոյական, գեղագիտական, աշխատանքային և սոցիալ-քաղաքական: Էկոլոգիական դաստիարակության չափանիշը համարվում է աշակերտների վերաբերմունքը շրջակա միջավայրի և դրանց համապատասխանեցումը հասարակական նորմերին:

Դպրոցում աշակերտներին դաստիարակում են խնամքով վերաբերվել բնության նկատմամբ և բացառում հակաէկոլոգիական գործողություն: Դպրոցում սովորեցնելով թռչունների ոչնչացումը, անտառի հատումը, կենդանիների ոչնչացումը հակաէկոլոգիական է, բայց երեխաներին պետք է սովորեցնել պահպանել կենդանիների, իրենց շրջապատող կանաչապատ տարածքները, նորատունկ ծառերը: Էկոլոգիական կրթությունը կարող է նպաստել աշակերտների բնաճանաչողական և բնապահպանական ընդունակությունների, հետաքրքրությունների ձևավորմանը և նրանց համապատասխան գործունեության մեջ ճիշտ տեղաբաշխմանը: Որպեսզի յուրաքանչյուր դպրոցական կարողանա հասկանալ, յուրացնել «բնություն-մարդ-հասարակություն» հարաբերությունը և ինքն էլ օրգանապես ներգրավվի այդ հարաբերություններում: էկոլոգիական կրթությունը ու դաստիարակության ենթադրում է՝

* բնության և հասարակության գիտելիքների համակարգի ձևավորումը,
* անձի մարդասիրական աշխարհազգացման դաստիարակումը՝ մարդու հուզազգացմունքային աշխարհը,
* կամային որակների ձևավորումը, գիտելիքների և զգացմունքների իրագործում կյանքում:

Էկոլոգիական կրթություն մեծամասամբ կապված է ուսուցման գործընթացի հետ, իսկ էկոլոգիական դաստիարակությունը իրագործվում է բացառապես արտադասարանային գործնական աշխատանքների միջոցով, ոււղղված է ներազդելու նրանց զգացմունքային հուզական աշխարհի վրա և նպաստում է մարդասիրական արժեքային աշխարհընկալման ձևավորմանը: Էկոլոգիական դաստիարակության մեծ նշանակություն ունի ուսուցչի մեթոդական պատրաստվածությունը: Ուսուցման գործընթացում սովորողների կողմից բնության մասին տեսական գիտելիքները յուրացնելը բավական չեն, այն պետք է համակարգել գործնականի հետ՝ ակտիվ մասնակցություն հանդես բերելով բնության պահպանմանը ու բարեկարգմանը:

Դպրոցականների էկոլոգիական գործունեությունը պահանջում է հատուկ պլանավորում, դաստիարակության փուլերի ճիշտ բաշխում՝ հաշվի առնելով աշակերտի տարիքը, բնապահպանական գործունեության նրանց տեղեկությունը, անհրաժեշտ բնաճանաչողական և բնապաշտպանական կարողությունները: էկոլոգիական դաստիարակության բովանդակությունը ունի բարդ կառուցվածք, որի ընկալումը դպրոցակաների կողմից պահանջում է դասարանային, արտաուսումնական, արտադպրոցական աշխատանքների միասնություն:

էկոլոգիական դաստիարակության բովանդակային կարևոր բաղադրիչներն են մարդու և բնության փոխհարաբերությունների, կենսաբանական համակարգերի էվոլյուցիայի, մարդու առողջության պահպանման վերաբերյալ տեսությունները, հայեցակարգերը, անձի, հասարակության էկոկողմնորոշված-ությունը տարբեր ժամանակներում, ինչը բնութագրում է մարդուն և բնությանը՝ որպես արժեքի:

Բնությունը իր բնական շարժուն վիճակով դպրոցակաների գեղագիտական զգացումների հարստության աղբյուրն է: Բնության պահպանումը այսօր դարձել է հասարակության սոցիալ-տնտեսական զարգացման հիմնական ուղղություներից մեկը, որի շնորհիվ փոփոխություններ են կատարվում հասարակական արժեքների, բարոյական որակների, գիտելիքների մեջ՝ կապված հասարակության և բնության փոխհարաբերությունների հետ:

Մարդու աշխարհը՝ նրան շրջապատող միջավայրն է և նրա նկատմամբ մարդու վերաբերմունքը ենթարկում է պատասխանատվության, պատասխանատվություն հասարակության ու բնության նկատմամբ, որը նկարագրում է անհատի ընդունակությունը և հնարավորությունը՝ բնապահպանական պահանջներն ու խնդիրները իրագործելու բարոյական ընտրությունը: Էկոլոգիական դաստիարակության մեջ ներառված է բնության առարկայական աշխարհը, նրա յուրացման նյութական, արտադրական ու հոգևոր գործնական ձևերը, մարդու սոցիալ-մշակութային որակները, և բնության հասարակական փոխազդեցության օպտիմալացման միտումներն ու ծրագրային տարրերը: էկոլոգիական դաստիարակությունը կապված է դպրոցականների բարոյական գիտակցության հետ:

Մանկավարժներից շատերի մոտ տարածված է այն կարծիքը, որ էկոլոգիական դաստիարակություն և կրթություն ասելով հասկանում ենք՝ բնության նկատմամբ խնայողաբար վերաբերվելու անհրաժեշտությունը, այս դիրքորոշումը կազմում է էկոլոգիական դաստիարակության հիմնական մաս, բայց չի բնութագրում նրա էությունը:

Գիտնական-մեթոդիստները նշում են, որ երեխան միշտ չէ, որ նախապատրաստված է պատասխանատվության այն աստիճանին, ինչն հատուկ է մեծերին: Հենց դրա համար մեծ նշանակություն ունի էկոլոգիական դաստիարակությունը, որի գլխավոր նպատակը շրջապատող միջավայրի նկատմամբ պատասխանատվության ձևավորումն է:

Գիտամանկավարժական գրականության մեջ էկոլոգիական դաստիարակության **նպատակը** սահմանվում է.

1. բնության, նրա հարստության, շրջակա միջավայրի նկատմամբ խնայողական և հոգատար վերաբերմունքի ձևավորում,
2. անձի ակտիվ դիրքորոշման մշակում, որը դրսևորվում է բնության նկատմամբ գիտակցական վերաբերմունքի մեջ՝ որպես ամենօրյա վարքի կանոն:

Ըստ Լ. Ասատրյանի և ուրիշների ավագ դպրոցկանի էկոլոգիական դաստիարակությունը մանկավարժական գործընթացի մի մասն է, որտեղ առանձնացնում են հետևյալ **հիմնախնդիրները՝**

* «(Մարդ-հասարակություն-բնություն)» ամբողջական համակարգի նկատմամբ դպոցականների անհատական վերաբերմունքի, բնության հետ շփվելու պահանջմունքի, պատասխանատվության և էկոլոգիական աշխարհայացքի ձևավորումը,
* նրանց անձնական մասնակցությունը այդ համակարգի գործունեությանը,
* էկոլոգիական գիտակցության և էկոլոգիական կուլտուրայի ձևավորում,
* բնության հետ հարաբերությունների կարգավորում,
* բնապահպանական գործունեություն դրդապատճառների և դիրքորոշումների ձևավորում՝ ուղղված բնության բազմակողմանի արժեքների գիտակցմանը,
* բնության խնայողական անհրաժեշտության համուզմունքնեիր ձևավորում,
* իր և ուրիշների առողջության՝ որպես հասարակական արժեքի պահպանման նկատմամբ հոգատար վերաբերմունքի ձևավորում,
* էկոլոգիական իրադրության ամբողջական պատճառահետևանքային վերլուծում,
* էկոլոգիական գաղափարների քարոզչություն,
* շրջակա միջավայրի գեղագիտական ընկալում ու գնահատում:

Էկոլոգիական դաստիարակությունը իրականացնելու համար ավագ դպրոցականները պետք է ունենան բնության հետ շփվելու **դրդապատճառներ**:

Ըստ Լ. Թ. Ասատրյան և ուրիշների այդ դրդապատճառներն են՝

* քաղաքացիական՝ հայրենսիրական դրդապտճառներ, որը հիմնված պետք է լինի բնության հարստացման նպաստելն, բնության պահպանության, հասարակության ու ապագա սերունդների առաջ պարտքի գիտակցումը,
* մարդասիրական՝ ցույց տալ իրենց գործերում, արարքներում բնության և կենդան ամեն ինչ պահպանելու ցանկություն,
* գեղագիտական՝ բնության գեղեցկության ընկալման ու զգացմունքների արտահայտումը, այս ամենին վայելելու բավարարվածությունը,
* գիտաիմացական՝ որը կապված է սովորողների կողմից բնության օրենքների գիտակցման ձգտման և բնության վրա մարդու ազդեցության հետևանքների օրինաչափությունների իմացության հետ,
* հիգենիկ՝ հիմնվում է մարդու առողջության համար բնության օգտակարության գիտակցության ու նրա աղտոտումն ու ավերումը թույլ չտալու համար:
* տնտեսական՝ հիմնվում է բնության գործնական արժեքային գնահատման վրա, արդյունաբերության զարգացման պաշարների օգտագործման և հասարակության գիտատեխնիկական առաջընթացի վրա:

Ավագ դպրոցականի էկոլոգիական դաստրարակության համար անհրաժեշտ պայման է ընտանիք-դպրոց համագործակցությունը: Ինչպես հայտնի է, ընտանիքում է սկզբնավորվում երեխայի հոգևոր բարոյական որակները, հենքային արժեքները, որոնք աշխարհայացքային նշանակություն ձեռք բերելով՝ հետագայում առաջնորդվում, կողմնորոշվում են երեխայի կյանքի քառուղիներում: Ընտանիքի և դպրոցի համագործակցությունը էկոլոգիական դաստիարակության գործում ենթադրում է ոչ միայն էկոկողմնորոշված գործունեություն, այլև ձևավորում է էկոբարոյական որակներով օժտված, էկոլոգիական և ազգային արժեքներ կրող և դրանց համար պատասխանատու և հանդուրժող քաղաքացու:

Մեր ուսումնասիրության շրջանակներում կարևորել ենք նաև **ավագ դպրոցականների տարիքային առանձնահատկությունների հաշվառումը**: Նկատի ունենալով բնության նկատմամբ տարիքային դինամիկան, որ մշակվել է Ս. Դ. Դերյաբոյի, Վ. Ա. Յասվինի կողմից, համաձայն ենք հեղինակների հետ նրանում, որ այս տարիքը ամենից բարենպաստ տարիքն է էկոլոգիական արդյունավետ դաստիարակության համար :

Ավագ դասարանցիները հիմնականում կլանված են մասնագիտական ինքնորոշման հարցերով։

Ավագ դպրոցականի հուզական ոլորտն այս շրջանում բնութագրվում է գունեղությամբ, ուժով, անմիջականությամբ, կայունությամբ: Բնության հետ շփման ոլորտում, առաջին պլան են մղվում դրա նկատմամբ հուզական վերաբերմունքը, սակայն, միևնույն ժամանակ, բացակայում է հարաբերությունների ամբողջականությունը, քանի որ այն բացահայտվում է կրթական տարբեր առարկաների միջոցով:

**ԹԵՄԱ 3 Ավագ դպրոցականների էկոլոգիական դաստիարակության ձևերի ու միջոցների բնութագիրը**

«Էկոլոգիապես նպատակաուղղված գործունեության ընթացքում ավագ դպրոցակաների մոտ ձևավորվում են գործնական գիտելիքներ էկոլոգիային, օգտագործվում են շրջակա միջավայրի պահպանության միջոցների աշխարհայացքային, աշխատանքային, քարոզչական, բնության հանդեպ պատասխանատու վերաբերմունքի վերաբերյալ գիտելիքներ: Ճանաչվում են հասարակական սեփականության, հայերենի բնության, դասագրքերի, դպրոցական ունեցվածքի, հասակակիցների հանդեպ հոգատար, ուշադիր վերաբերմունքի վերաբերյալ գաղափարներ»:

Ավագ դպրոցականի էկոլոգիական դաստիարակություն ապահովելու համար ուսումնական գործընթացում անհրաժեշտ է համակարգային, միմյանց հետ փոխկապակցված ուսումնական և արտաուումնական պարապմունքների տարբեր ձևերի համադրություն է: Ավագ դպրոցակաները պետք է առավելագույնս ներգրավված լինեն գործունեության տարբեր տեսակների մեջ: Էկոլոգիական դաստիարակության գործընթացում մեծ ներդրում կարող են ունենալ բնագիտական ուղղվածության կրթական առարկաները՝ աշխարագրություն, ֆիզիկա, քիմիա, կենսաբանություն և այլն: Արտադասարանային աշխատանքի կազմակերպման ձևերի բազմազանությունը, թույլ է տալիս անհատական մոտեցում մշակել ավագ դպրոցականինկատմամբ:

Էկոլոգիական դաստիարակության արդյունավետ իրականացման մեթոդներ են զրույցը, դասախոսությունները, բանավեճը, պատմելը, ինտերակտիվ քննարկումները, ինքնուրույն աշխատանքները, էկոլոգիական ուղղվածության առաջադրանքները, էկոլոգիական իրավիճակների մոդելավորումը, դերային խաղերը, ուսումնահետազոտական նախագծերը:

Ուսուցման ժամանակակից տեխնոլոգիաների (համագործացային, պրոբլեմային, ՏՀՏ, նախագծային, խաղային) կիրառումը անհրաժեշտությունն է՝ ուղղված ավագ դպրոցակաՔնի էկոլոգիական դաստիարակության արդյունավետ իրականացմանը, երբ դասի ընթացքում ուսուցիչը հանդես է գալիս ոչ միայն որպես «կենսոլորտ», «էկոհամակարգ», «պոպուլյացիա» և այլն հասկացությունների մասին տեղեկատվության հաղորդող, այլև որոնողական աշխատանքի կազմակերպիչ ու ուղղորդող: Տեխնոլոգիաների ընդգրկումը կրթական գործունեության մեջ, դառնում է ժամանակի թելադրանքը: Մանկավարժական տեխնոլոգիաները թույլ են տալիս առավել ամբողջական և արդյունավետ օգտագործել կրթական գործունեության ներուժը: Գլխավորը այն է, որ տեխնոլոգիաների այդ ամբողջ համակարգը պետք է ուղղված լինի ավագ դպրոցականների էկոլոգիական բովանդակության գործունեության կազմակերպմանը և այդ գործունեության միջոցով վերջիններից էկոլոգիական կարողությունների և հմտությունների ձևավորմանը:

Էկոլոգիական դաստիարակության մեթոդների և կազմակերպման ձևերի ու միջոցների առանձնահատկությունները պայմանավորված են էկոլոգիական գիտելիքների և հմտությունների առկայությամբ, որոնք ուղղված են ուսումնասիրվող առարկաների, ժամանակակից տեխնիկայի, տեխնոլոգիայի, սոցիալ-տնտեսական նոր պայմաների գիտական հիմունքների բացահայտմանը ու այդ հիմքի վրա ընդհանուր էկոլոգիական գիտակցության հմտությունների ու կարողությունների ձևավորմանը:

Էկոլոգիական դաստիարակության մեթոդական համակարգը կիրառվում է նաև արտուսումնական ու արտադպրոցական աշխատանքներում, հատկապես ավագ դասարաներում պետք է կազմակերպվեն բնապահպանական պրակտիկումներ, որի ընթացքում սովորողները կուսումնասիրեն, կնկրգրեն հետազոտվող աշխարհագրական տարածքը, տվյալ տեղանքի էկոհամակարգերը, միջավայրի քիմիական մեծություները և մարդու կողմից բնության յուրացման փուլերը:

Ավագ դպրոցականների էկոլոգիական կրթության և դաստիարակության իրականացման համար կարևոր նշանակություն ունեն ուսուցման կազմակերպման ձևերն ու միջոցները:

Ըստ Լ.Թ. Ասատրյանի, ուսուցման ձևերը ավագ դպրոցում համապատասխանաբար դասակարգվում են ըստ անհատական, խմբային, կոլեկտիվ, դասարանական, արտադասարանական, լրացուցիչ, արտադպրոցական, հիմնական և ոչ հիմնական ձևերի: Դասն արտացոլում է ուսուցման ամբողջական գործընթացը՝ օրգանական միասնական կապի մեջ գտնվելով մյուս ձևերի՝ էքսկուրսիայի, դերային խաղերի, դաշտային պրակտիկայի, տնային աշխատանքի հետ:

Բնության ճիշտ ընկալումը և նրա հանդեպ համապատասխան վերաբերմունքը զարգանում է էքսկուրսիաների ժամանակ, որոնք արտադասարանական բնագիտական աշխատանքների կարևոր ձևերից մեկն են: Էքսկուրսիաները կազմակերպված, դեպի տեսարժան վայրեր ուսուցչի ղեկավարությամբ, որոնք նպատակ ունեն ուսումնասիրել և հավաքել երկրագիտական նյութեր: Բնության գրկում կազմակերպված էքսկուրսիաները զգալիորեն լայնացնում են սովորողների էկոլոգիական մտահորիզոնը և նրանց հաղորդում են զգացմունքային լիցքեր:

Խաղի մասին, որպես կարևորոգույն դաստիարակության միջոց, գրել են հայրենական խոշոր մանկավարժներ Խ. Աբովյանը, Ղ. Աղայանը, Ա. Բահաթրյանը, ռուս մանկավարժներ Կ. Դ. Ուշինսկին, Ա. Յա. Գերդը, Ա. Ս. Մակարենկոն և այլոք:

Մեծ մասամբ էկոլոգիական խաղերը զարգացնում են ուշադրությունը, տեսողական հիշողությունը, լսողությունը, հոտառությունը, ինչը հնարավորություն է տալիս ավելի լիարժեք և նրբորեն ընկալել շրջակա բնությունը:

Էկոլոգիական դաստիարակության արդյունավետ ձևերից է զանգվածային բնապահպանական, բնաճանաչողական միջոցառումների անցկացումը, բնության պահպանության վերարտադրման թեմաներով լուսանկարների, վավերագրական ֆիլմերի, մրցույթ-փառատոններ և այլն:

Կարծում ենք, ավագ դպրոցականների մոտ բնության նկատմամբ պատասխանատու վերաբերմունքի ձևավորման գործում կարևոր միջոց կարող են հանդիսանալ էկոլոգիական բովանդակությամբ թրենինգների անցկացումը, հատկապես, եթե այս գործում իրենց ակտիվ մասնակցությունն են ունենում հենց իրենք՝ սովորողները: Էկոլոգիական բովանդակությամբ թրենինգները նպաստում են սովորողների բնության պահպանման անհրաժեշտության հայացքների և համոզմունքների կատարելագործմանը և հարստացմանը, էկոլոգիական աշխարհայացքի և էկոլոգիական գիտակցության զարգացմանը:

**ԱՐՏԱԴԱՍԱՐԱՆԱԿԱՆ ՄԻՋՈՑԱՌՄԱՆ ՊԼԱՆ**

**Ամիս-ամսաթիվ 22. 04. 2023**

**Միջոցառմանը ներգրավված դասարան/ներ/ը**  10, 11,12

**Միջոցառման թեման «Մեր մոլորակը մեր տունն է»**

**Նպատակը** Ինքնուրույն ստեղծագործական գործունեության արդյունքում ձևավորել ավագ դպրոցականների մոտ բնության նկատմամբ պատասխանատու վերաբերմունք:

**Խնդիրները՝**

1. Ավագ դպրոցականների ներգրավում ստեղծագործական աշխատանքների մեջ, բնության երևույթների մասին ունեցած գիտելիքների ընդլայնում,
2. Մարդու գործունեության արդյունքում առաջացող հետևանքների ընկալում, էկոլոգիական առկա խնդիրների լուծման համատեքստում ավագ դպրոցականների ակտիվ դիրքորոշման ձևավորում:

**Միջոցառման վայրը,** *Թաիրովի միջնակարգ դպրոց*

**Անհրաժեշտ պարագաներն են՝** էլեկտրոնային հարթակ, բարձրախոս, արհեստական աղբի կույտեր, կացին, քարտեր, թելի կծիկ:

**Կիրառվող մեթոդներ**՝ պատմելու, զրույցի, պատկերազարդման, ցուցադրության:

**Նախապատրաստական աշխատանքների վերաբերյալ ընդհանուր** Էկոլոգիական բնույթի միջոցառումների անցկացման տեխնոլոգիան կայանում է հետևյալում.

* Ուսուցիչը նախ և առաջ ծրագրային թեմաներում առանձնացնում է այն բաժինները, որոնց մեջ կարելի է ընդգրկել էկոլոգիական բովանդակություն ունեցող խաղեր,
* Սահմանում է էկոլոգիական բովանդակությամբ միջոցառման նպատակ
* Սահմանում է միջոցառման կառուցվածքը, վայրը, ընթացքը,
* Կազմում է ախտորոշիչ թեստեր՝ նախնական գիտելիքների ստուգման համար
* Կատարում է ախտորոշիչ փորձաքննություն
* Կազմում է չափանիշների համալիր՝ ստուգելու էկոլոգիական միջոցառման արդյունավետությունը

**Միջոցառման ընթացքը՝ Միջոցառման առաջին փուլը անկացվում է դահլիճում:**

Երկրորդ օրը կազմակերպվում է էկոլոգիական բովանդակությամբ **թրենինգ:**

Էկոլոգիական բովանդակությամբ թրենինգի**նպատակն էր՝** բնության էկոհամակարգերի միջև գոյություն ունեցող կապերի գիտակցման ամրապնդում:

***Խնդիրները՝***

1. Բնության մեջ առկա էկոլոգիական կապերի, էկոլոգիական փոխհարաբերությունների բացահայտում և ուսումնասիրում:
2. Բնության պահպանման անհրաժեշտության վերաբերյալ սովորողների ակտիվ դիրքորոշման ձևավորում:

**Անհրաժեշտ պարագաներն են՝** էլեկտրոնային հարթակ, քարտեր, թելի կծիկ, տարբեր առարկաների մուլյաժներ, գունավոր թղթեր, մատիտներ:

**Կիրառվող մեթոդներ՝** բացատրության, զրույցի, քննարկման, պատմելու, պատկերազարդման, ցուցադրման:

**Թրենինգի իրականացման տեխնոլոգիան**: Միջոցառման անցկացման օրից մեկ շաբաթ առաջ ավագ դպրոցի բոլոր դասարաններում հայտարարվում է պատրաստել էկոլոգիական բովանդակությամբ զեկույցներ: Թրենիգը սկսում են հենց իրենք՝ ավագ դպրոցականները:

Բնության պահպանման վերաբերյալ զեկույցները ներկայացնելուց հետո ուսուցիչը (տվյալ դեպքում՝ մենք) բնույան մեջ էկոհամակարգերի միջև եղած կապերի, սնման շղթաների մասին ունեցած գիտելիքները ամրապնդելու և խորացնելու նպատակով կլոր սեղանի շուրջ է հրավիրում 12 աշակերտ: Յուրաքանչյուրին տալիս է մեկական քարտ, որի վրա գրված է մեկ բառ (արև, ջուր, օդ ,հող, բույսեր, թրթուր, կով, եղնիկ, նապաստակ, թռչուն, գայլ, առյուծ): Այնուհետև տալով թելի կծիկը՝ խնդրում է թելի ծայրը պահելով իրար փոխանցել կծիկը՝ նշելով, թե կոնկրետ տվյալ համակարգը կամ առանձնյակը սնման շղթայով ում հետ է կապված: Արդյունքում Սարդոստայնի մեթոդով ներկայացվում է, թե էկոհամակարգերը ինչպիսի անխզելի կապերով են իրար միացած:

Թրեյնինգի վերջում խնդրվում է նրանց մի մասին տրամադրված մուլյաժներից պատրաստել երանելի բնության մոդել, իսկ մնացած ներկաներին նկարել այն վայրը, տունը, որտեղ նրանք կցանկանային ապրել, կամ գրել հանելուկներ բնությունը կազմող տարբեր օբյեկտների վերաբերյալ:

Թրենինգը եզրափակվում է ուսուցչի ելույթով.

**Արդյունքների ամփոփում**

* Որքանով են լուծելի թեմայի շրջանակներում դիտարկված նպատակը և խնդիրները:
* Զրույցի միջոցով ավագ դպրոցականներ բնության առկա վիճակի մասին գիտելիքների դինամիկ աճի բացահայտում և նրանց կողմից բնության վիճակի բարելավմանն ուղղված նոր միջոցների առաջադրում:

**ԵԶՐԱԿԱՑՈՒԹՅՈՒՆ**

Սովորողների էկոլոգիական գործունեության դրդապատճառների ձևավորման շարժիչ ուժը, նրանց սերն է հայրենի երկրի՝ նրա բնության նկատմամբ: Կատարելով ուսումնասիրություններ ավագ դպրոցում՝ եկանք այն եզրակացության, որ՝

* Այսօր էկոլոգիական դաստիարակության ակունքները սկիզբ առնելով հնագույն ժամանակներից՝ հասել են մինչև մեր օրերը՝ կուտակելով գիտամանկավարժական հարուստ փորձ դպրոցականների էկոլոգիական կրթության և դաստիարակության հարցերի վերաբերյալ:
* Էկոլոգիական կրթություն մեծամասամբ կապված է ուսուցման գործընթացի հետ, իսկ էկոլոգիական դաստիարակությունը իրագործվում է բացառապես արտադասարանային գործնական աշխատանքների միջոցով, ոււղղված է ներազդելու նրանց զգացմունքային հուզական աշխարհի վրա և նպաստում է մարդասիրական արժեքային աշխարհընկալման ձևավորմանը: էկոլոգիական դաստիարակության բովանդակությունը ունի բարդ կառուցվածք, որի ընկալումը դպրոցակաների կողմից պահանջում է դասարանային, արտաուսումնական, արտադպրոցական աշխատանքների միասնություն:
* Էկոլոգիական դաստիարակության իրականացման ձևերի ու միջոցները պայմանավորված են էկոլոգիական գիտելիքների և հմտությունների առկայությամբ, որոնք ուղղված են ուսումնասիրվող առարկաների գիտական հիմունքների բացահայտմանը ու այդ հիմքի վրա ընդհանուր էկոլոգիական գիտակցության հմտությունների ու կարողությունների ձևավորմանը:
* Հիմնավորվել է, որ էկոլոգիական բովանդակությամբ դերային խաղերի միջոցով արտադասարանական միջոցառումներն ու էկոլոգիական թրենինգները, ուղղված են դպրոցականների մոտ բնության ճանաչողության և շրջակա միջավայրի պահպանման պահանջմունքների, խնայողական վերաբերմունքների, բնության մեջ ճիշտ վարքագծի դրսևորման որակների ձևավորմանը:
* Հատուկ ուշադրություն պետք է դարձնել սովորողների պրակտիկ գործունեությանը՝ քարոզչական, հետևողական, որոնց շնորհիվ զարգանում են նրանց էկոլոգիական գիտելիքները, կարողությունները, աշխարհայացքը և արժեքային կողմնորոշումները: Սովորողների պրակտիկ գործունեության կազմակերպման տարբեր ձևերը, ինչպիսիք են էկոլոգիական արշավները, խմբակներ, թրենինգները, փոխլրացնում են իրար և սովորողներին հնարավորություն են տալիս բազմակողմանի ճանաչել բնությունը:

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

1. Ասատրյան Լ. Թ., Էկոլոգիական կրթության կառավաման հիմունքները, Երևան 2006, << Արտագես>> 331 էջ :
2. Ասատրյան Լ. Թ., էկոլոգիական դաստիարակությունը միջին դպրոցում, Երևան, <<Զանգակ 97>> հրատ., 2000, 93 էջ:
3. Ասատրյան Լ.Թ., Սարգսյան Փ. Ա., Նախադրոցական և կրտսեր դպրոցական տարիքի երեխաների էկոլոգիական կրթությունն ու դաստիարակությունը, Երևան, <<Զանգակ 97>> հրատ., 2002, 95 էջ:
4. Ասատրյան Լ. Թ., Ավանեսյան Լ. Գ., Սահակյան Ա. Ս., էկոլոգիական դաստիարակության համակարգը ավագ դպրոցում, Երևան, <<Զանգակ 97 >>, հրատ., 2003, 114 էջ:
5. Ասատրյան Մ. Ա. Էկոլոգիական կրթության դերը ընդհանուր և մասնագիտական կրթության համակարգում, <<Մանկավարժական միտք>> հանդես, 2002, թիվ 1, 7 էջ:
6. Ասատրյան Լ., Հակոբյան Գ., Մանկավարժական հետազոտությունների մեթոդաբանություն, Երևան <<Արտագես>>, հրատ., 2011, 175 էջ:
7. Ասատրյան Լ.Թ. և ուրիշներ, Մանկավարժություն,Եր.: Արտագերս, 2017.-360

էջ:

1. Աջամօղլյան Ա. Գ., Էկոլոգիական հանրակրթության հիմնախնդիրները, Երևան, ԵՊՀ հրատ., 2004, 112 էջ:
2. Բաղդասարյան Ա. Ա., Դեռահասների գործնական մասնակցությունը բնապահպանության աշխատանքներին որպես նրանց էկոլոգիական մշակույթի բարձրացման գործոն, Կրթությունը և գիտությունը Արցախում, <<Երևան, 3-4>> 2004
3. Բաղդասարյան Ա.Ա., Ժողովրդական բանահյուսության և գրական ստեղծագործությունների դերը սովորողների էկոլոգիական գիտակցության ձևավորման գործում, Երևան, «Մանկավարժություն » ամս, թիվ 1, 2013թ., էջ 52-56: